cyanic-selkie/wikianc huggingface dataset:
Zemfira Hacıyeva
Fəaliyyəti
Zemfira Hacıyeva Azərbaycan Milli Elmlər Akademiyası Rəyasət Heyəti aparatı Elmi İrs Şöbəsinin müdiri vəzifəsində çalışır. O, işlədiyi müddət ərzində zəngin elmi-nəzəri biliyə yiyələnib, elmi tədqiqat işlərini müntəzəm və yüksək səviyyədə yerinə yetirir. Zemfira Hacıyeva 2002-ci ildə AMEA A. A. Bakıxanov adına Tarix İnstitutunun dissertantı olmuş və Tarix İnstitutu nəzdində fəaliyyət göstərən 0.01.161 Birləşmiş Müdafiə Şurasının 2005-ci il 16 sentyabr tarixli iclasında tarix elmləri namizədi alimlik dərəcəsi almaq üçün "Qarabağ xanlığı: sosial-iqtisadi münasibətlər və dövlət quruluşu" mövzusunda dissertasiya müdafiə etmişdir. Zemfira Hacıyeva 2007-ci ildən AMEA A. A. Bakıxanov adına Tarix İnstitutunun doktorantı olmuş, 2013-cü ildə "Qarabağ və İrəvan xanlıqlarının tarixşünaslığı" mövzusunda doktorluq dissertasiyası müdafiə etmişdir. O, aktuallığı və siyasi əhəmiyyəti ilə seçilən mühüm nəticələri Azərbaycanda elmin inkişaf tarixini əks etdirən tədqiqat əsərlərinin müəllifidir. On dörd monoqrafiya, üç kataloq (İrəvan xanlığının tarixşünaslığı, "Kaşılar" Azərbaycan tarixi və mədəni irsini öyrənmək üçün qiymətli mənbə, AMEA 70 illik yubileyinə həsr edilmiş Azərbaycan Elmlər Akademiyasının yaranma tarixi-120 s.) və yetmiş elmi məqalənin müəllifidir, onlardan altısı xarici ölkələrdə (Rusiya, Türkiyə, İsveçrə, Gürcüstan) (rus, ingilis və türk dillərində). Zemfira Hacıyeva ermənilər tərəfindən məhv edilmiş "Qarabağ əyalətinin təsviri"nin ("Описание Гарабагской провинции", составленное в 1832 году по распоряжению главноуправляющего в Грузии Ермолова и изданного в 1866 году) ikinci nəşrini çap edərək, Moskva, Sankt-Peterburq, Almaniyanın Martin Lüter Universitetinin və digər ölkələrin kitabxanalarına təqdim etmişdir. Zemfira Hacıyeva 2005-ci ildən bu günə kimi Azərbaycan Milli Elmlər Akademiyası Rəyasət Heyətinin Ekspert Yoxlama Komissiyalarının sədri vəzifələrini yerinə yetirir. O, Azərbaycan Tarix Qurumunun, A. A. Bakıxanov adına Tarix İnstitutu Elmi Şurasının üzvüdür.
Əsərləri
Məqalələri
Təltif və mükafatları
1. Xalqın nüfuzlu ziyalısı Fəxri diplomu
2. Azərbaycan bayrağı Ali diplomu
3. Qızıl Qələm mükafatı Diplomu
4. AMEA-nın Fəxri Fərmanı (3 dəfə) 2000-ci, 2005 və 2015-ci illərdə
5. Azərbaycan Respublikasının "Tərəqqi" medalı
Əli Əhmədov
Əhmədov Əli Cavad oğlu — Azərbaycan Respublikası Baş nazirinin müavini, Yeni Azərbaycan Partiyası Sədrinin müavini və İdarə Heyətinin üzvü, fəlsəfə doktoru, professor.
Həyatı
Əli Əhmədov 1953-cü il yanvarın 27-də Ermənistan SSR Basarkeçər rayonunun Dərə kəndində anadan olmuşdur. Moskva Dövlət Tarix-Arxiv İnstitutunun tarix fakültəsini bitirmişdir. 1 dərsliyin, 50-dən çox elmi əsərin və məqalənin müəllifidir.
1975-ci ildən Baş Arxivlər İdarəsinin baş elmi işçisi, Azərbaycan EA-nın Mərkəzi Elmi Baş Arxivinin müdiri olmuşdur. 1980-ci ildən Azərbaycan Dövlət Universitetində laborant, müəllim, baş müəllim, dosent, kafedra müdiri işləmişdir.
Siyasi fəaliyyəti
1997-ci ildən Azərbaycan Respublikası Prezidentinin Administrasiyasında şöbə müdirinin müavini vəzifəsində çalışmışdır. 1999–2000-ci illərdə Xətai Rayon İcra Hakimiyyətinin başçısı olmuşdur. 22 oktyabr 2013-cü ildən Azərbaycan Respublikası Baş nazirinin müavinidir.
Parlamentdə
2000-ci ildə ikinci çağırış Azərbaycan Respublikasının Milli Məclisinin deputatı olmuşdur. 2005-ci il noyabrın 6-da 19 saylı Nərimanov birinci seçki dairəsindən deputat seçilmişdir. Milli Məclisin Elm və təhsil məsələləri daimi komissiyasının üzvü olmuşdur. 2010-cu ildə dördüncü çağırış Azərbaycan Respublikası Milli Məclisinin deputatı seçilmişdir. Azərbaycan-Çin parlamentlərarası əlaqələr üzrə işçi qrupunun rəhbəri, Azərbaycan-Belarus, Azərbaycan-İtaliya parlamentlərarası əlaqələr üzrə işçi qruplarının üzvü olmuşdur.
Partiya fəaliyyəti
1999-cu ildə Yeni Azərbaycan Partiyasının I qurultayında partiyanın İcra katibi seçilmişdir. Partiyanın 2005-ci ildə keçirilən III qurultayında,2013-cü ildə keçirilən V qurultayında və 2018-ci ildə keçirilən VI qurultayında YAP Sədrinin müavini və İcra katibi seçilmişdir. Yeni Azərbaycan Partiyasının VII qurultayında (5 mart 2021-ci il) YAP İdarə Heyətinin üzvü seçilib.
Azərbaycan Milli İstiqlal Partiyasının baş katibi Əli Orucovun dediyinə görə, Əli Əhmədov 1992-ci ildə Azərbaycan Milli İstiqlal Partiyasının üzvü olmuşdur.
Ailə həyatı
Evlidir, 2 övladı var.
Təltifləri
2009-cu ildə Polşa prezidentinin sərəncamı ilə iki ölkənin münasibətlərinin inkişafına göstərdiyi xidmətlərə görə "Kavaler" ordeni ilə təltif olunmuşdur.
2013-cü yanvarın 25-də Azərbaycan Respublikasının Prezidenti İlham Əliyevin sərəncamı ilə Azərbaycan Respublikasının ictimai-siyasi həyatında fəal iştirakına görə "Şöhrət" ordeni ilə təltif olunmuşdur.
2023-cü yanvarın 26-da Azərbaycan Respublikasının Prezidenti İlham Əliyevin sərəncamı ilə Azərbaycan Respublikasının ictimai-siyasi həyatında fəal iştirakına və dövlət qulluğunda səmərəli fəaliyyətinə görə Əli Cavad oğlu Əhmədov "Şərəf" ordeni ilə təltif edilib.
Nurgədik qəbristanlığı
Nurgədik qəbristanlığı — Naxçıvan Muxtar Respublikası Ordubad rayonunun Dırnıs kəndindən şimalda, eyni adlı çayın sağ sahilində orta əsrlərə aid arxeoloji abidə.
Tarixi
Eyni adlı yaşayış yerindən qərbdə, kəndə gedən cığırın üstündə yerləşir. Qəbirlərin əksəriyyətinin yerüstü əlamətləri itmişdir. Qərb-şərq istiqamətində olan qəbirlər torpaqda qazılmışdır. Onların bəzilərinin üzərində yalnız daş yığınları qalmışdır. Baş daşlarının bir qismi adi qaya parçalarından, bir qismi isə yonulmuş daşlardandır. Onlar dördkünc formada yonulmuş, yuxarıda isə tağşəkilli formaya salınmışdır. Baş daşlarının üz tərəfində dördkünc taxçalar və ərəb əlifbası ilə kitabələr oyulmuşdur. Baş daşlarından birinin üzərində hicri 1044 il tarixinə rast gəlinmişdir. Epiqrafik dəlillərə əsasən qəbiristanlığı 15-19 əsrlərə aid etmək olar.
Latviya Prezidenti
Latviya Prezidenti – Latviyanın ali dövlət vəzifəsi. Latviya Prezidenti dövlətin başçısı hesab olunur. Latviya Prezidenti, vəzifəyə Latviya Parlamentində (Seymi) baş tutan seçki yolu ilə təyin olunur. Latviya Seyminin 100 üzvü bir neçə mərhələdən ibarət olan seçki yolu ilə bir nəfəri dörd il müddətinə Latviya Prezidenti vəzifəsinə seçir. Latviya Prezidenti seçilən şəxsin səlahiyyət müddəti seçildiyi il iyulun 8-dən başlayır və dörd il sonra başa çatır.
2019-ci il iyunun 8-dən Latviya Prezidentinin səlahiyyətlərini Eqils Levits icra edir.
1940– 1990
1922-ci il noyabrın 14-də Latviya Seymi Latviyanın birinci Prezidentini seçdi. Həmin vəzifəyə yeganə namizəd "Kəndçi Birliyi" Partiyasının üzvü Yanis Çaqste idi. Onun lehinə 92, əlehinə isə 6 deputat səs verdi və Yanis Çaqste üç il müddətinə Latviya Prezidenti seçildi. Onun andiçmə mərasimi dörd gün sonra, noyabrın 18-də baş tutdu. Üç il sonra Yanis Çaqstenin səlahiyyət müddətinin başa çatması ilə bağlı Latviya Seymində növbəti Prezident seçkiləri baş tutdu. Bu səfər Yanis Çaqstedən savayı, Latviyanın sabiq Baş naziri Karlis Ulmanisdə həmin vəzifəyə namizəd idi. Noyabrın 6-da baş tutan seçkilərdə Çaqste 60 səs, Ulmanis isə 31 səs topladı və Yanis Çaqste sonuncu dəfə üç müddətinə Prezident seçildi. Amma o, səlahiyyət müddətini sonlandıra bilmədi. 1927-ci il martın 14-də Yanis Çaqste 67 yaşında vəfat etdi. Onun vəfat etməsi ilə bağlı Prezidentin bütün səlahiyyətləti həmin gündəcə Latviya Seyminin sədri olan Pauls Kalnınş verildi.
1927-ci il aprelin 8-də Latviya Seymində Növbədən Kənar Prezident seçkiləri baş tutdu. Riqa şəhərinin sabiq meri olan Qustav Zemqals seçkilərin yeganə namizədi idi. Onun lehinə 73, əlehinə isə 23 deputat üzv səs verdi və o, üç il müddətinə Latviya Prezidenti seçildi. Onun andiçmə mərasimi həmin gündəcə baş tutdu.
1933-cü il aprelin 11-də Qustav Zemqals səlahiyyət müddəti başa çatdı. Buna görədə aprelin 4-də Latviya Seymində Prezident seçkiləri baş tutdu. seçkilərdə üç namizəd mübarizə apardı: Latviya Prezidenti Qustav Zemqals, Latviya Seyminin sədri Pauls Kalnınş və Latviya Seyminin üzvü Miqelis Bite. Elə seçkilərin birinci turundaca Qustav Zemqals 52 səs topladı və sonuncu dəfə üç il müddətinə Latviya Prezidenti seçildi. Kalnınş 25 səs, Bite isə 9 səs topladı. Qustav Zemqalsın Prezidentliyi dövrünün ən mühüm hadisələrindən biri, 1934-cü ildə dövlət çevrilişinin baş tutması idi.
Latviyanın Baş naziri olan Karlis Ulmanis rəhbərliyi altında 1934-cü il mayın 15-də dövlət çevrilişi reallaşdı. Dövlət çevrilişinin nəticəsində Latviya Konstitusiyasının fəaliyyəti dayandırıldı, Latviya Seymi buraxıldı, bütün siyasi partiyalar və bir sıra qəzetlərin çapı dayandırıldı.
1936-cı il aprelin 11-də Albert Kviesisin səlahiyyət müddəti başa çatdı. Latviya Seymi buraxıldığı üçün isə Prezident seçkiləri baş tutmadı, Karlis Ulmanis isə özünü Latviya Prezidenti elan etdi və Latviyanın vahid rəhbəri oldu.
1940-cı il iyunun 17-də Latviya dövlət müstəqilliyini itirdi və Sovet İttifaqına birləşdi. Dörd gün sonra, iyunun 21-də isə Karlis Ulmanis istefa verdi. Bir müddət sonra həbs olunan Karlis Ulmanis, bir müddət Bayıl həbsxanasında saxlanıldıqdan sonra 1942-ci il sentyabrın 20-də isə həbsxana vəfat etdi.
1990–
right|thumb|500x500px|Soldan sağa: [[Valdis Zatlers (2007– 2011), Andris Berzinş (2011– 2015), Vayra Viqe-Freyberqa (1999– 2007), Raymonds Veyonis (2015– 2019) və Quntis Ulmanis (1993– 1999): 8 iyul 2015-ci il, Latiya Seymi, Riqa, Latviya]] 1990-cı il mayın 4-də Latviya SSR Ali Soveti "Latviyanın dövlət müstəqilliyinin bərpası haqqında" Bəyannaməni qəbul etdi. Həmin bəyannaməyə əsasən Latviya Konstitusiyası bərpa olundu və Latviya Seyminə seçkilər baş tutana qədər bütün səlahiyyətlər Latviya Ali Sovetinin sədri Anatoli Qorbunova verildi. 1993-cü il iyunun 5-də 6-da 100 yerdən ibarət olan Latviya Seyminə seçkilər baş tutdu. iyulun 6-da isə Anatoli Qorbunov Latviya Prezidenti vəzifəsini təsis etdi və həmin vəzifəyə olan seçkiə qədər Latviya Prezidentinin səlahiyyətlərini icra etməyə başladı. seçkilər isə bir gün sonra baş tutdu. İyulun 7-də Latviya Seymində Prezident seçkiləri baş tutdu və seçkilərdə yeganə namizəd olan "Kəndçi" İttifaqının namizədi Quntis Ulmanisin lehinə 53, əlehinə isə 26 deputat səs verdi. Quntis Ulmanis buna qədər Latviya Seyminin deputatı idi. Səsvermənin nəticələrinə əsasən Quntis Ulmanis üç il müddətinə Latviya Prezidenti seçildi. Onun andiçmə mərasimi iyulun 8-də baş tutdu. 1996-cı il iyunun 15-də növbəti dəfə Prezident seçkiləri baş tutdu. Dörd namizədin qatldığı seçkidə Quntis Ulmanis 53 səs topladı və sonuncu dəfə üç il müddətinə Latviya Prezidenti seçildi. Onun andiçmə mərasimi yenə iyulun 8-də baş tutdu. Ümumiyyətlə isə bütün Latviya Prezidentlərinin andiçmə mərasimi iyulun 8-də Latviya Seymində baş tutur.
1999-cu il iyulun 8-də Quntis Ulmanisin səlahiyyət müddətinin başa çatması ilə bağlı Latviya Seymində Prezident seçkiləri baş tutdu. İyunun 17-də baş tutan seçkidə müstəqil namizəd olan Vayra Viqe-Freyberqa 53 səs topladı və dörd il müddətinə Latviya Prezidenti seçildi. O, həm dörd il müddətinə Latviya Prezidenti seçilən birinci şəxs oldu, həmdə Latviyada, ümumiyyətlə isə bütün Şərqi Avropada seçilən birinci qadın dövlət başçısı oldu. 2004-cü il iyunun 20-da baş tutan növbəti Prezident seçkilərində o, Prezidentliyə yeganə namizəd oldu. 88 nəfərin lehinə, 6 nəfərin isə əlehinə səsverdiyi seçkidə, Vayra Viqe-Freyberqa yenidən dörd il müddətinə Latviya Prezidenti seçildi. Vayra Viqe-Freyberqanın iqtidarı dönəmində Latviya, 2004-cü il martın 30-da NATO-nun, mayın 1-də isə Avropa İttifaqının üzvü oldu. Bu xidmətlərinə görə o, Latviyanın ən güclü Prezidenti hesab olunur.
2007-ci il mayın 31-də Latviyanın 3-cü Prezidenti seçildi. Müstəqil namizəd olan travmatoloq-ortoped Valdis Zatlers, Latviya Seymində baş tutan seçkidə 58 səs topladı və dörd il müddətinə Latviya Prezidenti seçildi. Dörd il sonra, 2011-ci il iyunun 2-də baş tutan seçkilərdə yenidən namizəd olan Valdis Zatlers, bu səfər seçkilərdə məğlub oldu. 41 səs toplayan Valdis Zatlers, səlahiyyətlərini 53 səs toplayan "Kəndçilər və Yaşıllar" İttifaqının namizədi Andris Berzinş ötürdü. 66 yaşlı Andris Berzinş, Latviya Prezidenti seçilən ən yaşlı şəxs oldu.
2015-ci il iyulun 8-də Andris Berzinşin səlahiyyət müddətinin başa çatması ilə bağlı Latviya Seymində Prezident seçkiləri baş tutdu. iyunun 3-də baş tutan seçkidə "Yaşıllar" Partiyasının namizədi olan Raymonds Veyonis 55 səs topladı və dörd il müddətinə Latviya Prezidenti seçildi. Raymonds Veyonis buna qədər Latviyanın müdafiə naziri idi. O, həmdə Latviya Prezidenti seçilən ən gənc şəxs oldu (48 yaş).
Seçilmə qaydaları
Latviya Prezidenti vəzifəsinə təyinat seçki yolu ilə reallaşır. Latviya Prezidenti seçkiləri Latviya Seymində üzvlər arasında gizli səsvermə yolu ilə baş tutur. Latviya Seyminin 100 üzvündən 51 üzvünün lehinə səs verdiyi namizəd, Latviya Prezidenti seçilir.
Prezidentin andiçmə mərasimi
Latviya Prezidenti seçilən şəxsin andiçmə mərasi iyulun 8-də Latviya Seymində baş tutur. Latviya Prezidenti seçilən şəxsə andiçmə mərasimi zamanı Latviyanın ali dövlət təltifləri olan "Üç Ulduz" ordeninin və "Viestura" ordeninin I dərəcəsi, həmçinin "Etiraf" xaçının I dərəcəsi təqdim edilir.
Andiçmə mərasimi zamanı Latviya Prezidenti seçilən şəxs sağ əlini ürəyinə qoyur və aşağıda olan andı qəbul edir:
Andı qəbul edən şəxs, daha sonra "Latviya Prezidentinin təntənəli vədləri" adlanan sənədə imza atır.
Latviya Prezidentinin bayrağı
Latviya Prezidentinin rəsmi rəmzi Latviya Prezidentinin bayrağıdır (ştandartı). Latviya Prezidentinin bayrağının təsviri belədir:
Prezidentin iqamətgahları
alt=|left|thumb|250x250px|[[Riqa qəsri]] Latviya Prezidentinin rəsmi iqamətgahı "Riqa" qəsridir. Riqa şəhərinin Dauqava çayının sahilində yerləşən "Riqa" qəsri, 1340-cı ildə inşa edilib. 1484-cü ildə qəsr dağıdılsa da, 1515-ci ildə yenidən inşa edilib. Bundan sonra qəsr 1578-ci ildən 1621-ci ilə qədər Polşa, 1621-ci ildən 1710-cu ilə qədər isə İsveç təmsilçilərinə məxsus olub. Qəsrin onlara məxsus olduğu dönəm ərzində qəsrə müxtəlif zövqlərdə əlavələr edilib. XVII əsrdə qəsr həbsxana olaraq fəaliyyət göstərib. 1970-ci ildə Riqanın mühasirəsindən sonra qəsr, Liflyand qubernatorunun rəsmi iqamətgahı olub. Qəsrin bir hissəsi isə həbsxana olaraq fəaliyyət göstərməyə davam edib. Anna Leopoldovna və onun ailəsidə "Riqa" qəsrində məhbus olublar. Rusiya imperiyasının mövzud olduğu illərdə "Riqa" qəsri, əvvəl sahib olduğu əzəmətini itirdi. 1782-ci ildə qəsrin əsas hissəsi və qəsrin yardımçı hissələri birləşdirildi. 1870-ci ildə qəsrin məbədi qapadıldı, daha sonra isə dağıldı. Həmin illərdə qəsrin yardımçı hissəsinə dördüncü mərtəbə əlavə edildi və qəsrin ətrafında meydan salındı.
1918-ci ildə müstəqilliyini elan edən Latviyada, "Riqa" qəsri Prezidentin rəsmi iqamətgahı oldu. "Riqa" qəsrinin əvvəl sahib olduğu əzəmətinin qaytarılması üçün latviyalı memar Eyjen Laubeyə qəsri yenidənqurması tapşırıldı. Eyjen Laube yenidənqurma zamanı qəsrə bir-sıra əlavələr etdi və 1938-ci ildə qəsrin qülləsinə üç ulduz əlavə etdi. 1940-cı ilə qədər "Riqa" qəsri Latviya Prezidentinin rəsmi iqamətgahı oldu. 1940-cı ildə mütəqilliyini itirən Latviya, Sovet İttifaqına birləşdi. Həmin ildən müstəqilliyin bərpası qədər qəsr, Latviya SSR Nazirlər Sovetinin binası oldu. 1941-ci ilin fevral ayında isə qəsrdə pionerlər sarayının açılışı oldu. Sovet İttifaqının mövcud olduğu illərdə "Riqa" qəsri həmdə muzey olaraq fəaliyyət göstərdi.
Latviyanın yenidən müstəqilliyini elan etməsindən sonra isə "Riqa" qəsri yenidən Latviya Prezidentinin rəsmi iqamətgahı oldu.
Azarkeş (film, 2008)
Azarkeş tammetrajlı bədii televiziya filmi rejissor Cavid Təvəkkül tərəfindən 2008-ci ildə ekranlaşdırılmışdır. İctimai televiziyada istehsal edilmişdir. Film Argentina futbol komandasının fanatik azarkeşinin başına gələn hadisələrdən bəhs edir. Əsas rolları Əjdər Həmidov, Səidə Quliyeva və Kəmalə Hüseynova ifa edirlər.
Məzmun
Film Argentina futbol komandasının fanatik azarkeşinin başına gələn hadisələrdən bəhs edir.
Filmin üzərində işləyənlər
Rejissor: Cavid Təvəkkül Ssenarist: İmir Məmmədli Operator: Polad Məmmədov
Rollarda
Əjdər Həmidov — Argentina Murtuz Səidə Quliyeva — Səkinə Kəmalə Hüseynova — Zöhrə Aydın Əliyev — molla Təvəkkül Əhmədov — Ağsaqqal İqrar Salamov — işıqçı Emil Məmmədov — manyak Asif Rəhimov — sahə müvəkkili Ramil Zeynalov — gənc oğlan Ramilə Məmmədova — Murtuzun qızı
Həmçinin bax
Azərbaycan filmlərinin siyahısı 2008-ci ilin Azərbaycan filmləri 2000-ci illər Azərbaycan filmlərinin siyahısı
Maqnit sahəsi
thumb
Maqnit sahəsi — materiyanın elə növüdür ki, onun aşkara çıxması bu sahəyə gətirilmiş və müəyyən qaydada istiqamətlənmiş elektrik cərəyanına təsir edən mexaniki qüvvə ilə xarakterizə olunur. Elektrik və cazibə sahələri kimi maqnit sahəsinin də özunəməxsus xarakterik xüsusiyyəti vardır. Bu xüsusiyyət ondan ibarətdir ki, o, sahəyə nisbətən müəyyən qaydada istiqamətlənmiş elektrik cərəyanına mexaniki qüvvə ilə təsir edir. Bu xassəyə ancaq maqnit sahəsi malikdir, elektrik və cazibə sahələri bu xassəyə malik deyildir. Maqnit sahəsinə gətirilmiş cərəyanlı naqil hərəkət edirsə, deməli bu hərəkətin əmələ gəlməsinə maqnit sahəsi enerjiyə malikdir. Enerji isə materiyasız mövcud deyil. Deməli o, həm də kütləyə malik olmalıdır. Buradan aydın olur ki, maqnit sahəsi də maddidir. Başqa sahələr kimi maqnit sahəsinin də kütləsini təyin etmək hələ də mümkün olmamışdır. Maqnit sahəsini xarakterizə edən kəmiyyət, maqnit sahəsinin intensivliyidir. Maqnit sahəsinin mənbələri yoxdur, yəni təbiətdə elektrik yüklərinə oxşar maqnit yükləri mövcud deyildir. Cərəyanlı naqilə maqnit sahəsində təsir edən qüvvə Amper qüvvəsi adlanır. Maqnit induksiyası naqilə perpendikulyar olduqda təsir qüvvəsi öz maksimum Fmax qiymətinə çatır. Maqnit sahəsini şimal maqnit qütbündən çıxan və cənub maqnit qütbündə qapanan qüvvə xətləri ilə göstərirlər. Üzərində dəmir qırıntıları olan kağız vərəqəni maqnitin üstündə yerləşdirməklə maqnit sahəsini “görmək olar”: qırıntılar maqnit sahəsinin qüvvə xətləri boyunca düzülür.
Yer kürəsinin kütləsi və maqnit sahəsi
Yer kürəsinin Günəşdən məsafəsi, fırlanma sürəti və ya yer üzü formaları ilə yanaşı böyüklüyü də əhəmiyyət daşıyır. Yer kürəsinin kütləsinin sadəcə 8%-nə bərabər olar Merkuri və ya Yer kürəsindən 318 dəfə artıq kütləyə malik olan Yupiterlə Yer kürəsini müqayisə etdikdə planetlərin çox müxtəlif ölçülərə malik olduğunu görürük. Bəs görəsən bu qədər müxtəlif ölçülərdəki planetlər arasında Yer kürəsinin ölçüsü təsadüfən müəyyən edilib?
"Yer kürəsinin ölçüsü lazımi qədərdir. Daha kiçik olsaydı, Yer kürəsinin cazibə qüvvəsi çox zəifləyəcək və atmosferini ətrafında saxlaya bilməyəcəkdi, daha böyük olsaydı, bu dəfə də Yer kürəsinin cazibə qüvvəsi çox artar və bəzi zəhərlli qazları da saxlayaraq atmosferi öldürücü hala salardı…" (F. Press, R. Siever, Earth, New York: W. H. Freeman, 1986, s. 4)Yer kürəsinin kütləsi ilə yanaşı daxili quruluşu da həyat üçün xüsusi nizamlanmışdır. Bu daxili quruluşdakı təbəqələr sayəsində Yer kürəsi maqnetik sahəyə malikdir və bu maqnetik sahə həyatın qorunması üçün çox vacibdir. Press və Siver bu mövzunu belə açıqlayırlar:
Sözügedən plazma buludlarının bəzilərinin Xirosimaya atılan atom bombasının 100 milyard mislinə bərabər olduğu hesablanmışdır. Eyni şəkildə Yer kürəsinin maqnetik sahəsi çox şiddətli kosmik şüaların da sadəcə 0.1%-ni keçirir və qalan mində bir faiz şüalar da atmosfer tərəfindən udulur. Bu maqnetik sahəni əmələ gətirmək üçün istifadə edilən elektrik enerjisi bir milyard amperlik axındır və bu bəşəriyyətin bütün tarix boyu istehsal etdiyi eletrik enerjisinin cəminə bərabərdir.
Əgər Yer kürəsinin bu maqnetik qalxanı olmasa yer üzündəki həyat tez-tez öldürücü şüalarla məhv ediləcək, bəlkə də heç mövcud olmayacaqdı. Amma Press və Siverin bildirdiyi kimi, Yer Kürəsinin nüvəsi lazımi formada olduğu üçün Yer kürəsi bu təhlükələrdən qorunur. Başqa sözlə desək, göy üzündə bizim üçün yaradılmış xüsusi qoruyucu qalxan var.
Aşıq Ədhəm Ərəbov
Aşıq Ədhəm Ərəbov (tam adı: Ədhəm Aslan oğlu Ərəbov) — Azərbaycan aşığı. Aşıqların III Qurultayının iştirakçısı
Həyatı
Əlhəm Ərəbov 1912-cü ildə Ağstafa rayonunun Dağ Kəsəmən kəndində anadan olmuşdur.
Ustadı Aşıq Əsəd Rzayev olmuşdur (1933)-(1940)
Saatlı Rayon Tarix-Diyarşünaslıq Muzeyi
Saatlı Rayon Tarix-Diyarşünaslıq Muzeyi — Saatlı rayonunda yerləşən tarix-diyarşünasliq muzeyi.
Tarix
Saatlı Rayon Tarix-Diyarşünaslıq Muzeyi 1983-cü ildə yaradılmışdır. Muzeyin qarşısında duran vəzifələr maddi-mədəniyyət nümunələri toplayır, qoruyur, tədqiq və təbliğ etməkdir.
Müasir dövrdə
Muzeyin binası 2012-ci ildə istifadəyə verilmişdir. 27 noyabr tarixindən Muzey yeni binasında fəaliyyətə başlayıb. Muzeyin tarix otağı, arxeoloji, etnoqrafik, mədəniyyət və ideoloji bölmələrdən ibarətdir. Muzeydə tarix və rəssamlıq dərnəyi fəaliyyət göstərir. Muzeyin Elmi şura və Satınalma komissiyası vardır. Muzeyin ümumi sahəsi 458.5 kv.m, ekspozisiya – sərgi sahəsi 204 kv.m, fond saxlama sahəsi 12 kv.m-dir. 2016-cı ilin son hesabatına əsasən muzeyə 14.400 nəfər tamaşaçı baxmışdır. 121 nəfər ekskursiya olmuşdur. Muzeydə 65 mühazirə söylənmişdir. Muzeydə və Muzeydə kənar 34 sərgi təşkil olunmuşdur.
Muzeydə mövcud olan eksponatlar
Muzeyin cəmi eksponatı 9498 ədəddir.
Caşiran (Sulduz)
Caşiran - İranın Qərbi Azərbaycan ostanının Sulduz şəhristanı ərazisinə daxil olan kənd.
Yukon adası
Yukon adası — Alyaska körfəzinin (Sakit Okeanın şimal-şərqində) bir hissəsi olan Kuk Körfəzinə daxil olan Kaçemak körfəzində yerləşən ada. İnzibati cəhətdən ABŞ-nin Alyaska ştatının Kenay borosuna aiddir.
Coğrafiya
Yukon adası tamamilə meşə ilə örtülüdür və daimi əhalisi yoxdur. Adada ən çox yayılmış ağaclar sitxin küknarı və suqadır.
Tarix
Ada əhəmiyyətli arxeoloji dəyərə malikdir. Orada tarixdən əvvəlki sakinlərin çoxsaylı izləri aşkar edilmişdir. Bu cür ilk kəşflər 1924-cü ildə, adada yüzlərlə il əvvəl burada yaşamış qadının qalıqları tapılan zaman edilir. 1930-cu illərdə məşhur etnoloq, antropoloq və arxeoloq Frederika de Laquna Yukon adasında böyük tədqiqatlar aparmış, onun işi Alyaskanın tarixinin öyrənilməsinə mühüm töhfə vermişdir. 29 dekabr 1962-ci ildə ada Alyaskanın Milli Tarixi Abidələri siyahısına daxil edilmiş və “ABŞ-nin Milli Tarixi Abidəsi” statusunu almış, 1966-cı ildə isə Tarixi Yerlərin Milli Reyestrinə daxil edilmişdir. 1970-ci illərdə adanın kiçik bir hissəsində tədqiqat mərkəzinin açılması planlaşdırılırdı, lakin bu ərazidə tezliklə yeni arxeoloji tapıntılar edilir. Buna görə də təxminən 280 m² sahəsi olan mərkəz, öz fəaliyyətinə yalnız 1991-ci ildə başlamışdır. Burada 50-60 nəfərlik qruplar növbə ilə işləyir.
Diskoqrafiya
Diskoqrafiya - hər hansı bir musiqi sənətkarının bütün albomlarının və mahnılarının xronoloji siyahısıdır. Diskoqrafiyanın əhatə etdiyi kadrlar növünə görə dəyişir. Əsasən, bu kadrların olması lazımdır: Sənətkarlar haqqında bəzi məlumatlar, qeydiyyat vaxtı və yeri, hissələrin başlıqları, çıxış tarixləri, siyahı mövqeləri və satış rəqəmləri.
Hikmət Xudiyev
Həyatı
1959-cu ildə Xankəndində müəllim ailəsində anadan olub.
1966-1976-cı illərdə Xankəndindəki Nizami Gəncəvi adına 4 saylı məktəbdə orta təhsil alıb.
1981-ci ildə Xankəndi Pedaqoji İnstitutununun tarix fakültəsini bitirdikdən sonra Xankəndindəki Nizami Gəncəvi adına 4 saylı orta və Kərkicahan qəsəbəsindəki 6 saylı səkkizillik məktəbdə   tarix müəllimi işləyib. SSRİ Silahlı Qüvvələrində hərbi xidmətdə olub.
1984-cü ildə Xankəndi şəhər Daxili İşlər Şöbəsində daxili işlər orqanlarında xidmətə başlayıb.
1984-2005-ci illərdə Xankəndi, Şəki və Bakı şəhərlərində daxili işlər orqanlarında müxtəlif vəzifələrdə, o cümlədən Daxili İşlər Nazirliyində Şəxsi Heyətin Sosial Müdafiəsi və Mətbuatla İş İdarəsi rəisinin müavini, Mətbuat Xmdmətinin rəisi, «Mübariz keşikdə» qəzetinin redaktoru, DİN Baş Dövlət Yanğın Təhlükəsizliyi İdarəsində şöbə rəisi vəzifələrində xidmət edib.
1999-cu ildə polkovnik rütbəsi alıb.
2006-cı ildən Fövqəladə Hallar Nazirliyi sistemində xidmətini davab etdirib. FHN-nin Dövlət Yanğın Nəzarəti Xidmətinin Yanğına qarşı təbliğat şöbəsinin, Dövlət Yanğından Mühafizə Xidmətində İctimaiyyətlə əlaqələr və təbliğat sektorunun rəisi vəzifəsində xidmət edərək, əhalinin yanğın təhlükəsizliyi bilgiləri ilə maarifləndiriləməsi işinə rəhbərlik edib. Yanğına qarşı təbliğat xarakterli kitabçaların tərtibçisidir.
1984-2012-ci illər ərzində xidmət dövründə dəfələrlə mükafatlandırılıb, xidmət illərində medallarla təltif olunub, heç bir cəza almayıb.
«XIX əsrin sonu – XX əsrdə Azərbaycanın yeraltı və yerüstü sərvətlərinin qorunub-saxlan¬ılmasın¬da yanğından mühafizə idarəsinin rolu» adlı namizədlik dissertasiyasını 26 sentyabr 2007-ci il tarixdə Azərbaycan Milli Elmlər Akademiyasının A.A.Bakıxanov adına Tarix İnstitutunun Dissertasiya Şurasında müvəffəqiyyətlə müdafiə edib. Tarix üzrə fəlsəfə doktorudur..
Yaradıcılığına «Şuşa» qəzetindən başlayan Hikmət Xudiyev Hikmət Cəmilzadə imzası ilə «Gənclik» jurnalında, «Azərbaycan gəncləri», «Azərbaycan müəllimi», «Azərbaycan pioneri», «Səhər», «Sovet kəndi», «Sovet Qarabağı» və s. qəzetlərdə hekaye və publisistik yazılarla çıxış edib. Azərbaycan Jurnalistlər Birliyinin üzvü olan Hikmət Xudiyev Qarabağ, vətənpərvərlik, yanğın təhlükəsizliyi mövzusunda silsilə  plakatların tərtibçisidir.
Hikmət Xudiyev
«Azərbaycanın ilk Mili Qəhrəmanları» (1993)
«Azərbaycan polisinin Milli Qəhrəmanları» (1993)
«Bizi geri qaytaracaqlar» (1993)
«Döyüşən şəfa ocağı» (1994)
«Sakit okeandan odlu Laçına» (1994)
"Milli qəhrəman İlqar İsmayılov" (1995)
«Odlu tarix» I kitab   (1999)
«Odlu tarix» II kitab   (2000)
«Odlu tarix» III kitab   (2001)
«Qədir bizdə qalan Qarabağdır», (2001)
«Odlu tarix» IV kitab   (2002)
«Azərbaycanın yanğın təhlükəsizliyi» (2003)
«Dağlıq Qarabağ: şəxsiyyət ömründən səhifələr» (2004)
“Dənli və texniki bitkilərin yığımı dövründə yanğın təhlükəsizliyi tədbirləri” (2010)
“Pambıq yığımı mövsümündə yanğın təhlükəsizliyi tədbirləri” (2010)
“Ticarət müəssisələrində yanğın təhlükəsizliyi” (2010)
«Heydər Əliyev və Azərbaycanın yanğın təhlükəsizliyi» I nəşr (2010)
“Elektrik enerjisindən istifadə edərkən yanğın təhlükəsizliyi qaydalarına riayət edin” (2011)
“Mehmanxanaların yanğın təhlükəsizliyi” (2012)
"Tikintidə yanğın təhlükəsizliyi” (2012),
"Şərəfli ömür yolu" (2012)
“Səhiyyə müəssisələrinin yanğın təhlükəsizliyi” (2012),
“Təhsil müəssisələrinin yanğın təhlükəsizliyi” (2013),
«Dənli və texniki bitkilərin, meşələrin yanğın təhlükəsizliyi» (2013),
«Heydər Əliyev və Azərbaycanın yanğın təhlükəsizliyi» II nəşr (2013)
«İnzibati binaların yanğın təhlükəsizliyi» (2014)
"Şəxsiyyət ömrü - nəsillərə nümunə" (2016)
"Doktor İbrahim Yıldırım"(2016)
"Qəlbinizdə yaşayacağam" (2017)
"Bütün gözəlliyi Tanrım o sərvinazə verib" (2018)
"Doktor Bəhruz Səfərəliyev" (2022)
"Professor Bingür Sönməz - türk dünyasının dəyəri" (2022)
kitabların müəllifidir.
1993-cü ildə «Qızıl qələm» mükafatı almış Hikmət Xudiyev mətbuatda səmərəli fəaliyyətinə görə Azərbaycan Respublikası Prezidentinin 14 dekabr 2011-ci il tarixli sərəncamı ilə «Əməkdar jurnalist» fəxri adına layiq görülmüşdür.
Ailəlidir, 4 övladı var.
Arxeoqrafiçeskiy yejeqodnik
"Arxeoqrafiçeskiy yejeqodnik" (mənası – "Arxeoqrafiya illiyi") — Rusiya Elmlər Akademiyasının Arxeoqrafiya Komissiyasının illik nəşri. Burada arxeoqrafiya, mənbəşünaslıq və köməkçi tarixi fənlər, sənədlərin icmalları və fərdi mənbələrə dair məqalələr dərc olunur.
Tarixi
1956-cı ildə akademik Mixail Tixomirovun təşəbbüsü ilə SSRİ Elmlər Akademiyası nəzdində Arxeoqrafiya Komissiyasının bərpasından sonra 1957-ci ildə "Arxeoqrafiçeskiy yejeqodnik"in çapına hazırlıq işlərinə başlanılmışdır. Nəşri məsul redaktorları M. N. Tixomirov (1957–1965), SSRİ Elmlər Akademiyası müxbir üzvü V. İ. Şunkov (1965–1967), tarix elmləri doktoru S. O. Şmidt (1968-2013), Rusiya Elmlər Akademiyası müxbir üzvü S. M. Kaştanov (2013-cü ildən).
Redaksiya heyətinin hazırkı tərkibinə tarix elmləri namizədi Y. V. Andryuşinayte, Rusiya Elmlər Akademiyası müxbir üzvü V. P. Kozlov, tarix elmləri namizədi A. V. Melnikov (müavin cavab. redaktor), tarix elmləri doktoru R. Q. Pixoya, tarix elmləri namizədi V. A. Çernık, tarix elmləri namizədi  S. V. Çirkov və tarix elmləri doktoru  Y. N. Şveykovskaya daxildir.
Suxoy Çaltır çayı
Suxoy Çaltır çayı  — Rusiyanın Rostov vilayəti ərazisindən axır. Myortvı Don çayının qoludur. Çayın uzunluğu 21,6 kilometr. Çayın ən böyük qolu Kalmıskaya axarıdır. Çayın ümumi msyilliliyi 100,4 metrdir. Mənsəbi 0,4 metr təniz səviyyəsindən yuxarıda yerləşir. Çay üzərində su tutarları vardır. thumb|Бассейн Сухого Чалтыря|left
Adı
Rostov vilayətində həmcinin Kokrıy Çaltır çayı vardır. Suxoy Çaltırdan sonra Myortvı Don çayının əsas qollarından biridir.
Tarixi
Çsyın adına ilk dəfə yazılı mənbələrdə Peterburq Elkmlər akademiyasının akademiki, 1773—1774-cü illərdə bölgəyə səfər etmiş İohann Anton Qyodenştedtin əlyazmaıarında rast gəlinir.
Çayın sol sahilində, Karataevo yaxınlığında qədim bir şəhər olmuşdur. Bu şəhərin b.e I əsrində mövcud olması ehtimal edilir. Hazırda onun yerində qəbrstanlıq yerləşir.
Su rejimi
Su obyekti öz növbəsində daimi axarı olan bir çay qoludur. Əsasən bulaq suları ilə qidalanır.
Yaşayış məntəqələri
Çay boyunca aşağıdakı yaşayış məntəqələri yerləşir:
Üsləlik hövzəsi boyunca Leninavan xutoru, Leninakan və Rostov-na-Donu şəhəri yerləşir.
Patrik Nailobi Sinyinza
Patrik Nailobi Sinyinza — Zambiyanın Azərbaycandakı fövqəladə və səlahiyyətli səfiri (2010-cu ildən)
Kəhrizə-i Şəkək (Sulduz)
Kəhrizə-i Şəkək - İranın Qərbi Azərbaycan ostanının Sulduz şəhristanı ərazisinə daxil olan kənd.
Əhalisi
2006-cı il məlumatına görə kənddə 150 nəfər yaşayır (36 ailə).
Roça Forte qalası
Roça Forte qalası (Castelo da Rocha Forte) — İspaniyanın Qalisiya muxtar bölgəsində yerləşən qala.
Tarixi
Qala haqqında ilk məlumat 1253-cü ildə verilmişdir, lakin qalanın bu tarixdən daha əvvəl tikilməsi ehtimal olunur. Sənədlər bu qalanın məskunlaşıldığını göstərir. Arxiyepiskopluğun əmlakı kimi arxiyepiskop burada öz təyinatlarını həyata keçirmişdir. 1280-ci ildə qala kral Afonsonun əlinə keçmişdir.
1317-ci ildə papa Berenquel de Landoiranı Santyaqonun yeni arxiyepiskopu təyin etmişdir. Yeni arxiyepiskop qalanı və Santyaqo kilsəsini nəzarəti altına almışdır. Bu zaman baş verən üsyanlarda qala ilk dəfə mühasirə alınmışdır. Dağılmış qala yenidən bərpa olunmuşdur.
Berenquelin ölümündən sonra yerinə Martino Fernandez gəlmişdir. Taxt-tac uğrunda gedən vətəndaş müharibəsində Qalisiyada vəziyyəti qeyri-sabit qılmışdır.
Seul Paytaxt Bölgəsi
Seul Paytaxt Bölgəsi(SCA), Sudoqvon (Koreya dili: 수도권; Hança: 首都圈; RR: Sudogwon) və ya Qyonqqi regionu (Koreya dili: 경기 지방; Hança: 京畿地方; RR: Gyeonggi Jibang) — Seul, İnçxon və Kyonqido daxil olan, Cənubi Koreyanın şimal-qərbində yerləşən bir metropoliten ərazisidir. 25 milyon əhalisi(2017-ci ilə görə) ilə dünyada 5-ci ən böyük metropoliten ərazisi yerini tutur. Sahəsi 11704km²(4519 kv mi)-dir. Cənubi Koreyanın mədəni, ticarət, maliyyə, sənaye və yaşayış mərkəzini təşkil edir. Ən böyük şəhəri təxminən 10 milyon əhalisi olan Seuldur, 2-ci yerdə isə 3 milyon əhalisi olan İnçxon.
Kamus (Sulduz)
Kamus - İranın Qərbi Azərbaycan ostanının Sulduz şəhristanı ərazisinə daxil olan kənd.
Əhalisi
2006-cı il məlumatına görə kənddə 78 nəfər yaşayır (18 ailə). Kənd əhalisini kürdlər təşkil edir.
Eneida
thumb|Eneyin atasını kürəyinə alaraq Troyadan qaçması Eneida — Roma şairi Vergili nin Roma İmperiyasının dastanı sayılan epik dastanıdır. Eposun baş qəhrəmanı olan Eney Troya qəhrəmanıdır. Əfsanələrə görə, Eney Troya padşahlarının nəslindən olan Anxises və Afroditanın oğlu və Hektorun əmisi oğludur. Troyanın yunanlara qarşı müdafiəsində mühüm rol oynamış və uğurları ilə təkcə Hektoru keçə bilməmişdir. Homer qeyd edir ki, Eney bu ikinci adam olması vəziyyətindən narazı idi. Sonrakı əfsanələrdə onun Troyaya xəyanət etməsi fikri də bu sözlərdən doğmuşdur. Lakin onun əfsanəsinin daha geniş yayılmış formasında o, sağ qalan troyalıların lideri kimi göstərilir. Hər iki halda Eney müharibədən sağ çıxmışdır.
Aleksandr Mişenko
Aleksandr Mişenko (Олександр Павлович Міщенко; ) — Ukraynanın Azərbaycandakı fövqəladə və səlahiyyətli səfiri (2011-ci ildən)
Mohamed Keyta
Mohamed Keyta — Qvineyanın Azərbaycandakı fövqəladə və səlahiyyətli səfiri (2013-cü ildən)
II Kvirike (Şəki-Kaxeti hökmdarı)
II Kvirike (Şəki/Eretidə); IV Kvirike (Kaxetidə ) – Şəki-Kaxeti hökmdarı. Mənbələrdə adı ilk dəfə 1082-ci ildə çəkilir və 1104-cü ildə vəfat etməsi göstərilir. XVIII əsr gürcü tarixçi-coğrafiyaşünası Vaxuşti Baqrationi isə səhvən II Kvirikenin 1084-сü ildən 1102-ci ilə qədər hakimiyyətdə olduğunu və 1102-ci ildə vəfat etdiyini göstərir.
thumb|300px|left|[[Zedazeni monastırı]] ХII əsr erməni tarixçisi 1082-ci il üçün Şəki çarı Kverikenin adını çəkir. “Çarlar-çarı Davidin həyatı” adlanan ХII əsr anonim gürcü mənbəsinə görə
“Çarlar-çarı Davidin həyatı”na görə, Gürcü çarı IV David Zeda-Zedeni qalasını II Kvirikenin əlindən aldıqdan bir il sonra (1104) II Kvirike vəfat etmişdir.
Zeda-Zedeni (Zedazeni) qalası Tiflisin şimalında idi və “Kartlis tsxovreba”nın XVI əsr redaktəsində (“Çariça Annanın siyahısı”) çar Davidin həmin qalanı 1003-cü ildə ələ keçirməsi göstərilir.
İsmayıl Allahverdiyev
İsmayıl Məhəmməd oğlu Allahverdiyev — Azərbaycanlı şəhid.
Həyatı
Allahverdiyev İsmayıl Məhəmməd oğlu 1974-ci ildə Gədəbəy rayonu, Arıqıran kəndində anadan olmuşdur. İsmayılın 6 qardaşı var idi.
Hərbi xidməti
1992-ci ildə hərbi xidmətə gedib. İlk döyüş yolu Laçın bölgəsindən başlandı. Laçının süqutundan sonra evə gəlmişdi. Rayon komissarlığına ərizə yazıb təzədən cəbhəyə yollandı. Bu dəfə Kəlbəcər istiqamətdə döyüşə başladı. Elə həmin rayonun Qamışlı kəndində şəhid oldu. Qəribə xasiyyəti vardı. Həmişə tələsirdi. Evdə də, işdə də, elə döyüşdə də tələsirdi. “Mən mütləq qəhrəman olacam” – deyir-di. Arzusu hərbçi olmaq idi… Duymuşdunmu ömrünün gödəkliyini? Arzularını, əməllərini həyata keçirmək imkanının az olduğunu? Hər yerdə, hər işdə tələsməyini özgə hara yozum? Məhəmməd dayı dözmür: – 7 oğlum var. Adama isnişməyi, mehribanlığı ilə İsmayıl hamısından seçilirdi. Hələ o kənddə qocalı-cavanlı bir kəs onun dilindən inciməmişdi. Arabir cəbhə bölgəsinə ge-dirdim. Yoldaşları ilə söhbət edirdim. Həmişə haqqında xoş sözlər eşidirdim. Bütün dostları razılıq edirdi. Xəyyam Əsədovun dəstəsində vuruşurdu. Axırıncı dəfə getdim yanına. Dedilər “pozitsiya”dadır. Gözləmədim. Dedim sağ-salamatdır, bu mənə bəsdir. Görəndə ürəyim dözmür, mən də pis oluram, elə uşağın özü də. Bir dəfə dedim ki, döyüşün də öz qaydası var. Çalış həmişə ortada gedəsən. Nə geri qalma, nə də irəlidə getmə. İncidi sözümdən: “Demək canım əzizdir, Vətən yox? ” – dedi. Anası 86-cı ildə xəstəlikdən vəfat edib. Nənəsi olub ana-bacısı”. Sən demə səni qoynuna alan təkcə Vətən torpağı deyilmiş, İsmayıl. Həm də Qaytan ananın isti qucağı imiş. Qızım, qardaşım, qızım. Taleyin acığına sağlığında duyduğun ana nisgilinin əvəzini çıx. Şəkillərinə baxıram. Dostun Elşad iki əllə qolundan bərk-bərk yapışıb, sanki qorumaq istəyir səni qandan-qadadan. Amma qismətin qarşısına durmaq mümkünmü?
İrsi
Gədəbəy rayon qəbiristanlığında dəfn olunub.
Kambalar
Kambalar və ya akambalar — Keniyanın cənubunda Qalana və Tana çayları hövzəsində yaşayan xalq. Dilləri bantu dilləri ailəsinə daxildir. Akambaların yaşadıqları ərazi 1963-cü ilədək Birləşmiş Krallıq hakimiyyəti altında idi. Əkinçilik və maldarlıqla məşğul olurlar. Bir hissəsi işləmək üçün şəhərlərə gedir. Akambaların əksəriyyəti yerli ənənəvi dinlərini saxlamışdır. Bir qismi xristiandır.
Gennadi Anaşkin
Gennadi Vladimiroviç Anaşkin — rusiyalı hərbi xadim. 2017-ci ilin iyulundan Cənub Hərbi Dairəsinin 8-ci qvardiya ümumqoşun ordusunun komandirinin müavini, general-leytenant (2021). Rusiya Federasiyasının Qəhrəmanı (05.09.2008).
Həyatı
Gennadi Vladimiroviç Anaşkin 17 dekabr 1968-ci ildə Kuybışev (indiki Samara) şəhərində anadan olmuşdur.
1987-ci ilin iyununda Sovet Ordusu sıralarına çağırılmış, Almaniyada Sovet Qüvvələri Qrupunda xidmət etmişdir.
1989-cu ilin avqustunda Ryazan Ali Hava-Desant Komandanlığı Məktəbinə daxil olmuş, bundan sonra 1993-cü ildə 337-ci Qvardiya Hava-Desant Alayında xidmətə göndərilmişdir (104-cü Qvardiya Hava-Desant Diviziyası, Ulyanovsk). Həmin ilin avqust ayından orada paraşüt-desant tağımının komandiri təyin edildi. 1994-cü ilin avqustunda komandirin müavini, 1995-ci ilin iyulunda isə eyni alayda hava-desant bölüyünün komandiri təyin olundu.
1999-cu ilin dekabrından 2000-ci ilin avqustuna qədər Gennadi Vladimiroviç Anaşkin keçmiş Yuqoslaviyada ezamiyyətdə olmuş və burada Bosniya və Herseqovina Respublikasında Sülhməramlı Qüvvələrin bir hissəsi olan hava taboruna komandanlığı yerinə yetirmişdir.
2003-cü ilin iyun ayından etibarən kiçik rütbəli hava desant qüvvələrinin hazırlığı (Omsk) mərkəzində 226-cı, sentyabr ayından isə 242 və 285-ci paraşütçü-desant alayında komandır müavini və qərargah rəisi vəzifəsində çalışmışdır.
2006-cı ilin avqustunda 31-ci Qvardiya Hava-Desant Briqadasının qərargah rəisi və komandir müavini (Ulyanovsk) təyin edildi. Birləşdirilmiş bölmələrin tərkibində birinci və ikinci Çeçen müharibələri zamanı Çeçenistanda ezamiyyətdə olub.
Rusiya-Gürcüstan müharibəsi (2008)
2007-ci ilin iyun ayından 104-cü Qvardiya Hava-Desant Alayına (76-cı Qvardiya Hava-Desant Hücum Diviziyası, Pskov) komandanlıq etmişdir. 8 avqust 2008-ci ildə səhər çağında alay həyəcan siqnalı ilə ayağa qaldırılmış və bir neçə saat sonra polkovnik Gennadi Vladimiroviç Anaşkin tabor taktiki qrupunun başında Şimali Osetiyaya uçmuşdur. 9 Avqust gecəsi Anaşkinin komandanlığı altında qrup Cənubi Osetiyaya doğru yürüşə başlamış və avqustun 9-u səhər Sxinvaliyə çatmışdır. Avqustun 10-da onun komandanlığı ilə xüsusi hücum texnikasıyla gücləndirilmiş iki desant taborundan ibarət bir qrup Qori şəhərinə basqın etdi. Yolda qrup Gürcüstan aviasiyası tərəfindən hücuma məruz qaldı, qırıcı zenit silahları ilə vuruldu.
Xetaqurovo kəndi yaxınlığında qrup gürcü tankları tərəfindən atəşə tutuldu və geri çəkildi. Şindisidən Qoriyə hücum edən Anaşkinin qrupu, Variani kəndi yaxınlığındakı hərbi texnika anbarına hücum edərək onu məhv etdi. 12 avqustda ağır döyüşdən sonra bir televiziya qülləsi ilə hakim yüksəklik ələ keçirildi, gürcülərin artilleriya batareyası məhv edildi. Basqın zamanı qrupun bir hərbçisi öldü, doqquzu isə yaralandı.
Rusiya Federasiyası Prezidentinin 5 sentyabr 2008-ci il tarixli fərmanı ilə Rusiya-Gürcüstan müharibəsində hərbi vəzifəni yerinə yetirərkən göstərdiyi şücaət və qəhrəmanlığa görə qvardiya polkovniki Gennadi Vladimiroviç Anaşkinə Rusiya Federasiyasının Qəhrəmanı adı verildi. Qızıl Ulduz medalı (No 917).
Komandan postunda
Anaşkin müharibədən sonra Rusiya Ordusunda xidmətini davam etdirdi. 2008-ci ilin sonunda polkovnik Gennadi Anaşkinin komandanlığı altında olan alay Rusiya Hərbi Hava Qüvvələrinin ən yaxşı alayı olaraq seçildi.
Xarici keçidlər
Сайт "Герои страны".
Kqalema Motlante
Kqalema Motlante — Cənubi Afrika Respublikasının və Afrika milli konqresinin keçmiş vitse-prezidenti. Cənubi Afrika Respublikasının ilk tsvana dilli prezidenti.
Həyatı
1992–1997-ci illərdə Mədənçilər Milli İttifaqının baş katibi;
1997–2007-ci illərdə Afrika milli konqresinin baş katibi;
2007-ci il tarixindən Afrika milli konqresinin vitse-prezidenti;
20 may 2008-ci ildə Cənubi Afrika Parlamentinin deputatı və CAR-ın portfelsiz naziri;
9 may 2009-cu il tarixində CAR prezidenti Yaqub Zuma oldu, Motlante vitse-prezident oldu.
Bari Məhəmmədəli
Bari Məhəmmədəli — hazırda "Qingdao Huanqhay" komandasında oynayan yarımmüdafiəçi Uyğur-Çinli futbolçudur.
Klub karyerası
Bari Sincanda anadan olub. Hər iki valideyninin də yerli Mədən Bürosunda çalışdığına, cüzi maaşlarına baxmayaraq, oğulları üçün məşq etməsi və futbol dərslərini ödəməsi üçün kiçik bir futbol meydançası quraraq fəal şəkildə futbol inkişafına təşviq etdilər. Valideynlərinin təşviqi Barinin Sincan Kişi Futbol Komandası tərəfindən 2005-ci ildə Çin Milli Oyunlarında iştirak etmək üçün kəşf olunduğu Sincan Mahnı Kinqlinq Futbol Məktəbində oynamasına təkan verdi. Turnirdən sonra yerli Sincan futbol idarəsi 2006-cı il peşəkar Çin futbol liqalarında iştirak etmək qərarına gəldi və üçüncü sıradakı "Sincan Ticai" adlı bir komandaya daxil oldular. 2005-ci il Çin Milli Oyunlarına qatılan heyətdən istifadə etdilər. 2007 liqası mövsümündə Bari böyük komandaya yüksəldi və kluba dörddəbir finalda nokaut edildikləri bir yüksəliş pley-off mövqeyiylə kömək etdi. Növbəti mövsüm Sincan əvvəlki mövsümdəki nəticələrini inkişaf etdirə bilmədiyini və rəhbərliyin komandanı ləğv etmək qərarına gəldiyini bildikdən sonra 2009 Çin Milli Oyunlarına çata bilmədiyini müəyyənləşdirdi.
Bari 2009-cu il Çin Milli Oyunlarında ilkin hazırlıq dövründə futbol məşqçisi Vu Cinqui tərəfindən kəşf edildi və üst səviyyəli klub olan "Hanqcu Qrintovn"-a baş məşqçi olaraq qatıldıqdan sonra Barini futbolçularından biri halına gətirdi. İlk oyununu 27 mart 2010-cu ildə "Şandonq Lunenq"-ə qarşı keçirdi və 4-2 məğlubiyyətlə bitən bir oyunda Fan Xiaodonqun əvəzinə meydana çıxdı. "Hanqcu Qrintovn"-da Bari bir yarımmüdafiəçidən əsas oyunçuya çevriləcək və klubun qolunu 31 oktyabr 2010 tarixində Henan Cianyeyə qarşı bir oyunda 2-0 məğlub edərək vurmağa davam edəcəkdi. Klubdakı debüt mövsümündə komandanı liqadakı ən yüksək dördüncü mövqeyinə və 2011-ci il Asiya Çempionlar Liqasındakı iştirakına yönəltməyə kömək edən Bari eyni zamanda qrup mərhələsinin ilk oyununu Naqoya ilə oyunda vurmağa davam etdi. 2-0 qazandıqları matçda qol vurdu. 25 oktyabr 2012 tarixində "Hanqcu Qrintovn" Bari'nin klubla müqaviləsinin, əsasən yoxluq və gecikmə ilə əlaqəli intizam səbəbləri ilə ləğv edildiyini, bununla birlikdə Bari'nin bir müqavilə mübahisəsinə qarışdığını iddia etdiyini bildirdi.
Daha sonra 2013 mövsümü üçün "Cianqsu Seynti" ilə müqavilə imzaladı. Fevral 2014-cü ildə Bari bir illik müqavilə ilə "Sincan Tianşan Leopard" komandasına keçdi. 29 yanvar 2016-cı il tarixində Bari "Qingdao Huanqhay" komandasına keçdi.
Karyera statistikası
31 dekabr 2020-ci il tarixinə qədər oynanan matçların dəqiq statistikası.
Klub
"Cianqsu Seynti"
Xarici keçidlər
<references group="lower-alpha" />
Streets of Rage seriyalarının Diskoqrafiyası
Streets of Rage seriyalarının Diskoqrafiyası — "Streets of Rage" seriyalarının ümumi mahnılarının toplusudur. Bütün saundtreklər bəstəkar Yuzo Oqiyə məxsusudur.
Eski İmaret məscidi
Pantepoptes Monastrı Kilsəsi və ya Köhnə İmarət Məscidi (yun: Μονή του Χριστού Παντεπόπτη Rom:Mori tou Hristou Pantepopti), İstanbulun Zeyrek ərazisində yerləşən Şərqi Roma dövrünə aid dini bir binadır. 1081 ilə 1087 arasında inşa edildiyi təxmin edilir.
Həndabad (Sərdəşt)
Həndabad — İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 428 nəfər yaşayır (68 ailə).
Araqonlu Mariya (Kastiliya kraliçası)
Araqonlu Mariya – Araqon kralı I Ferdinandın qızı və Kastiliya kraliçası.
Həyatı
Mariya 1403-cü ildə Kastiliyada dünyaya gəldi. Atası sonrakı illərdə Araqon taxtına əyləşən Ferdinand, anası isə Alburkerkeli Elyanora idi. 1416-cı ildə atası vəfat etdi və taxta qardaşı Alfonso keçdi. Buna baxmayaraq qardaşı ölkədə sevilmirdi və oğul varisi də yox idi. Bu səbəblə Kastiliya ilə müttəfiq olmaq niyyətində idi. Bu məqsədlə bacısı Mariyanı 1418-ci ildə əmisi oğlu olan Kastiliya kralı II Conla evləndirdi. Bu evlilikdən cütlüyün 4 övladı dünyaya gəlsə də, bunlardan yalnız oğlu yetkinlik yaşına çatdı:
1445-ci ildə Mariya vəfat etdi və Con Portuqaliya kralı I Conun nəvəsi İzabella ilə evləndi.
Yevgeni Tomaşevski
Yevgeni Yuryeviç Tomaşevski Rusiya şahmatçısı, qrosmeyster (2005).
2009-cu ildə Tomaşevski taybreyklərdən sonra 10-cu Avropa Şəxsi Çempionatın qalibi oldu. 2015-ci ilin fevralında Tbilisidə keçirilən FİDE Qran-Pri turnirində 11 oyundan 8 xal toplayaraq Tomaşevski yarışda qalib gəldi. Bu turnirdə 2921 performansı ilə çıxış etdi. O, 2009-cu ildə Bursada keçirilən komandalar arasında Dünya Çempionatında qızıl medal qazanmış Rusiya komandasının üzvü idi. Sonuncu 2015-ci ilin avqustunda keçirilən Rusiya Çempionatının superfinalının qalibidir.
Neto
Klub karyerası
Neto karyerasına Kruzeyro gənclər komandasında başladı, lakin bir il sonra ilk peşəkar müqaviləsini imzaladığı Atletiko Paranenseyə keçdi. Birinci komanda üçün Neto 17 Avqust 2009-cu ildə Gremio Barueri ilə debüt etdi və ilk matçındda gənc qapıçı qol buraxmadı, komandası isə qalib gəldi (3:0). 2009-cu ildə Neto, Botafoqoya qarşı Atletiko bazasında başqa bir oyun keçirdi və yenə də gənc braziliyalı qapısını toxunulmaz saxlaya bildi. 2010-cu ildə Neto Atletiko Paranensenin əsas qapıçısı oldu və onun üçün 34 matç keçirdi.
İohann Kepler
İohann Kepler — alman astronomu və riyaziyyatçısı; planetlərin hərəkət qanunlarını kəşf etmişdir.